MUNICIPIUL  CRAIOVA

CONSILIUL LOCAL AL MUNICIPIULUI  CRAIOVA
   HOTĂRÂREA NR.406
privind aprobarea tipurilor de servicii sociale, categoriile de cheltuieli eligibile pentru subvenţionarea, în anul 2027, a asociaţiilor, fundaţiilor şi cultelor recunoscute în România, acreditate ca furnizori de servicii sociale, potrivit legii române, cu personalitate juridică, care înfiinţează şi administrează unităţi de asistenţă socială, în baza Legii nr.34/1998, precum şi nivelul mediu lunar al subvenţiei

Consiliul Local al Municipiului Craiova, întrunit în şedinţa ordinară din data de 27.08.2026;

Având în vedere referatul de aprobare nr.283281/2026, raportul nr.288737/2026 întocmit de Direcţia Economico-Financiară  şi raportul de avizare nr.290463/2026 prin care se propune aprobarea tipurilor de servicii sociale, a categoriilor de cheltuieli eligibile pentru subvenţionarea, în anul 2027, a asociaţiilor, fundaţiilor şi cultelor recunoscute în România, acreditate ca furnizori de servicii sociale, potrivit legii române, cu personalitate juridică, care înfiinţează şi administrează unităţi de asistenţă socială, în baza Legii nr. 34/1998, precum şi nivelul mediu lunar al subvenţiei  și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.25/2026 al Comisiei IV - Învăţământ, Cultură, Sănătate, Culte, Tineret şi Sport şi nr.35/2026 al Comisiei V- Juridică, Administraţie Publică şi Drepturi Cetăţeneşti;

În conformitate cu prevederile Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările şi completările ulterioare, art.1 alin.3 din Anexa la Hotărârea Guvernului nr.1153/2001 pentru aprobarea Normelor metodologice de aplicare a prevederilor Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială;
 În temeiul art.129 alin.2 lit. d coroborat cu alin.7 lit. b, art.139 alin.3 lit. h, art.154 alin.1, art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. Se aprobă tipurile de servicii sociale, categoriile de cheltuieli eligibile pentru subvenţionarea, în anul 2027, a asociaţiilor, fundaţiilor şi cultelor recunoscute în România, acreditate ca furnizori de servicii sociale, potrivit legii române, cu personalitate juridică, care înfiinţează şi administrează unităţi de asistenţă socială, în baza Legii nr.34/1998, precum şi nivelul mediu lunar al subvenţiei, conform anexei care face parte integrantă din prezenta hotărâre.
Art.2. Se aprobă ca ultima zi lucrătoare din luna septembrie 2026 (30.09.2026) să fie data limită până la care asociaţiile, fundaţiile şi cultele recunoscute în România, interesate, pot depune documentația de solicitare pentru a beneficia de subvenţii alocate de la bugetul local, pentru anul 2027.
Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Economico-Financiară şi Direcţia Generală de Asistenţă Socială Craiova vor aduce la îndeplinire prevederile  prezentei hotărâri.

